মুনি,ঋষিরা বলেন এ জগত মায়াময়। আসলে আমরা যা দেখি, যা শুনি তা সবই মায়ার খেলা। মুদিয়ালি বেঙ্গল ইউনাইটেডের পুজো মন্ডপজুড়ে সেই মায়ার খেলাই দেখতে পাবেন দর্শনার্থীরা।
 ওয়েব ডেস্ক: মুনি,ঋষিরা বলেন এ জগত মায়াময়। আসলে আমরা যা দেখি, যা শুনি তা সবই মায়ার খেলা। মুদিয়ালি বেঙ্গল ইউনাইটেডের পুজো মন্ডপজুড়ে সেই মায়ার খেলাই দেখতে পাবেন দর্শনার্থীরা। দেখরে নয়ন মেলে মন্ডপের বাহার। এখানে এলে এই গানের সুরই গুনগুনিয়ে উঠবে আপনার মনে। মন্ডপের চারপাশে স্বপ্নজাল বুনতে পাখা মেলেছে রঙিন প্রজাপতি।  আসলে কোথাও আমরা সবাই এই মায়াবন বিহারিনীর খোঁজেই চঞ্চল। পৃথিবীর রূপ, রস গন্ধ বর্ণের মায়াতেই তো মনে হয় বারবার ফিরে আসি সোনার বাংলার ধানসিঁড়ির তীরে। তাই সেই অরূপ রতনের খোঁজে আপনাকে যেতেই হবে মুদিয়ালি বেঙ্গল ইউনাইটেডের পুজোয়।